**Všeobecné obchodné podmienky**

**1. Vymedzenie pojmov**

Pre účely týchto všeobecných obchodných podmienok sa rozumie:

* 1. **Prevádzkovateľ –**

**Mgr. Peter Baláž**

**Sibírska 10**

**91701 Trnava**

**IČO: 45927359**

**DIČ: 1076018922**

* 1. **Centrum –** športovo diagnostické centrum MAPE

 Sladovnícka 13

 91701 Trnava

**1.3.  Klient / Užívateľ –** fyzická osoba staršia ako 16 rokov, ktorá je oprávnená využívať jednotlivé prevádzky Centra a preukazuje sa občianskym preukazom. Osoby mladšie ako 16 rokov majú vstup do Centra povolený len s písomným súhlasom zákonného zástupcu.

**1.4.  Zodpovedná osoba –** je zamestnanec Prevádzkovateľa resp. Prevádzkovateľ sám a je povinný vykonávať dohľad nad využívaním služieb zo strany Klientov, a ktorá poskytuje poradenstvo, inštruktáž alebo akúkoľvek inú činnosť bezprostredne súvisiacu s aktivitami klienta v Centre.

**1.5.  Otváracie hodiny –** sú hodiny, počas ktorých je možné využívať služby Centra a sú uvedené na vstupe do Centra, ako aj na webovej stránke Prevádzkovateľa www.fitkomape.sk

**1.6.  Prevádzkový poriadok –** je súhrn práv a povinností Klienta resp. inej osoby využívajúcej priestory Centra vypracovaný Prevádzkovateľom, ktorý bližšie určuje podmienky poskytovania služieb zo strany Prevádzkovateľa a využívania služieb zo strany Klienta. Každý Klient (iná osoba využívajúca priestory Centra) je pri vstupe do Centra prostredníctvom zodpovednej osoby riadne adostatočne oboznámený sprevádzkovým poriadkom. Svojím vstupom Klient (iná osoba využívajúca priestory Centra) potvrdzuje, že so všetkými ustanoveniami prevádzkového poriadku bol v plnom rozsahu oboznámený, a že je stýmito uzrozumený. Základnou podmienkou pre vstup Klienta /inej osoby využívajúcej priestory Centra/ do Centra je dostatočné a riadne oboznámenie sa s prevádzkovým poriadkom ako aj so všeobecnými obchodnými podmienkami Prevádzkovateľa. Prevádzkový poriadok spolu so všeobecnými obchodnými podmienkami sú umiestnené na viditeľnom mieste v Centre a na webovej stránke Prevádzkovateľa www.fitkomape.sk

**1.7.  Člen –** je osoba, ktorá uzavrela s Prevádzkovateľom Zmluvu o členstve a aktívne využíva služby centra.

**1.8.  Zmluva o členstve –** je písomná Zmluva, ktorá definuje vzťah medzi členom a Prevádzkovateľom a jej prílohy určujú služby, ktoré sa člen rozhodol využívať.

**1.9.  Tréner / inštruktor –** osoba, ktorá poskytuje individuálne tréningy za odplatu podľa zverejneného cenníka Prevádzkovateľa.

**1.10.  Cenník** – prehľad cien za služby a tovar poskytovaný Prevádzkovateľom v Centre. Klient je oboznámený s cenníkom vždy pri vstupe do Centra a tento mu je kedykoľvek k dispozícii v priestoroch Centra. Cenník je rovnako zverejnený na webovej stránke Prevádzkovateľa: www.fitkomape.sk

Prevádzkovateľ si vyhradzuje právo na zmenu cenníka.

**1.11.  VOP** – sú tieto všeobecné obchodné podmienky Prevádzkovateľa, s ktorými je

Klient prostredníctvom zodpovednej osoby oboznámený pri vstupe do Centra, a ktoré sú Klientovi k dispozícii v priestoroch Centra a rovnako sú zverejnené na webovej adrese Prevádzkovateľa www.fitkomape.sk. Klient je s VOP oboznámený najneskôr pri podpise Zmluvy, a tieto sú obom stranám známe a stávajú sa súčasťou Zmluvy a určujú jej obsah.

**1.12 BOZP** – sú právne predpisy, nariadenia, normy a iné pravidlá na ochranu života a zdravia platné a účinné v čase využívania služieb užívateľom, ktorými je Klient povinný sa riadiť, a ktoré sa priamo alebo sprostredkovane týkajú bezpečnosti a ochrany života a zdravia pri využívaní priestorov Centra. Klient resp. iná osoba je s BOZP riadne a dostatočne oboznámená pri vstupe do priestorov Centra. Riadne a dostatočné oboznámenie Klienta resp. inej osoby je základnou podmienkou vstupu do priestorov Centra a svojim vstupom Klient resp. iná osoba potvrdzuje, že v plnom rozsahu bola oboznámená so všetkými BOZP.

**2. Členstvo a Zmluva o zložení vkladu**

**2.1.**Doba trvania členstva je určená zmluvou o členstve (“Zmluva”) a pokiaľ nie je určené inak, členstvo platí od dátumu účinnosti vyznačeného na Zmluve.

 **2.2.**Registrácia Klienta prebieha prostredníctvom vyplnenej objednávky priamo v Centre.

**2.3.** Členom sa môže stať:

:každá plnoletá, k právnym úkonom spôsobilá fyzická osoba, ktorá uzavrie Zmluvu, alebo právnická osoba pri určitých typoch členstva, ktorá uzavrie Zmluvu.

Členom sa môže stať aj osoba vo veku od 12 do 18 rokov (“Mladiství”), ktorej zákonný zástupca podpíše Zmluvu o členstve.

**2.4.**Ak sa Klient rozhodne uzatvoriť Zmluvu a využívať výhody s tým spojené, okamihom uzatvorenia písomnej Zmluvy vzniká Klientovi záväzok dodržiavať ustanovenia Zmluvy, Prevádzkového poriadku, VOP, BOZP a pokyny zodpovedných osôb, ako aj ostatné všeobecne záväzné právne predpisy.

**2.5.**Zmluvu môže uzatvoriť len **osoba staršia ako 16 rokov**. Pri osobách mladších ako 16 rokov je potrebné zastúpenie zákonným zástupcom.

**2.6.**Zánikom Zmluvy na základe písomnej dohody oboch Zmluvných strán sú zmluvné strany povinné urovnať si vzájomné práva a povinnosti, predovšetkým Prevádzkovateľ je povinný vrátiť zostatok vkladu Klientovi, ktorý bude vyčíslený ku dňu zániku Zmluvy, a to v lehote 7 dní odo dňa zániku Zmluvy.

**. Tréningy**

**3.1  Tréning s trénerom**

Tréningy v centre sú vedené individuálne a s trénerom. Tréner dohliada na cvičenie Klienta, presné prevedenie jednotlivých cvikov, poradí a vytvorí najvhodnejšie cviky individuálne pre každého Klienta tak, aby cviky boli prevedené korektne a efektívne. Tréner zostavuje individuálny tréningový plán a jedálniček na mieru.
Tréning s trénerom prebieha individuálne podľa dohody a časového rozvrhu konkrétneho trénera.

**3.2. *Skupinové cvičenia***Rozvrh skupinových cvičení je zverejnený na webovej stránke Prevádzkovateľa. Podmienkou uskutočnenia je splnenie minimálneho počtu Klientov podľa konkrétneho skupinového cvičenia. V prípade, ak sa nenaplní minimálny počet skupinového cvičenia, Prevádzkovateľ si vyhradzuje právo cvičenie určené podľa rozvrhu zrušiť.
Každé skupinové cvičenie je limitované počtom Klientov. V prípade naplnenia kapacity daného skupinového cvičenia Prevádzkovateľ má právo odmietnuť poskytnutie služby Klientovi a nepovoliť mu vstup na skupinové cvičenie.

**4. Zodpovednosť**

4.1.  Prevádzkovateľ nezodpovedá za škodu na veciach vnesených alebo odložených v Centre, ak tieto budú odložené mimo miest vyhradených Prevádzkovateľom na odloženie vecí. Pokiaľ Klient neoznámi Prevádzkovateľovi uloženie cenností v priestoroch Centra, ktorých hodnota presahuje sumu 350,- Eur, Prevádzkovateľ nezodpovedá za škodu spôsobenú ich odcudzením.

4.2.  Klient zodpovedá za stratu, odcudzenie, poškodenie členskej karty/kľúča/zámky/uteráka, ktoré obdržal pri vstupe do Centra počas celého využívania služieb, ktoré sa Klient rozhodol využiť.

4.3.  Prevádzkovateľ má právo od Klienta žiadať náhradu škody vzniknutej na majetku Prevádzkovateľa spôsobenej zavineným konaním Klienta alebo spôsobenej porušením Prevádzkového poriadku či BOZP.

**5. Ochrana osobných údajov**

Pri nakladaní s Vašimi  osobnými údajmi vychádzame hlavne z Nariadenia Európskeho parlamentu a Rady EÚ 2016/679 z 27.apríla 2016 o ochrane fyzických osôb pri spracovaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, GDPR) a Zákona č.18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.